《晚泊江镇》
唐代·骆宾王

四运移阴律，三翼泛阳侯。荷香销晚夏，菊气入新秋。

夜乌喧粉堞，宿雁下芦洲。海雾笼边徼，江风绕戍楼。

转蓬惊别渚，徙橘怆离忧。魂飞灞陵岸，泪尽洞庭流。

振影希鸿陆，逃名谢蚁丘。还嗟帝乡远，空望白云浮。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。